**Ministru kabineta rīkojuma projekta „****Par Neatliekamās medicīniskās palīdzības dienesta un Slimību profilakses un kontroles centra reorganizāciju” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar „Valdības izvirzītās darbības prioritātes 2014.gadā un to īstenošanai plānotie pasākumi” 11.punkta 4.apakšpunktu, kas paredz veselības aizsardzības nozares gatavības paaugstināšanu ārkārtas situācijās un katastrofu seku novēršanā, optimizējot resursus un veicot efektīvu esošo cilvēkresursu izmantošanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd sabiedrības veselības apdraudējuma pārvaldīšanas pasākumos ir iesaistīts Neatliekamās medicīniskās palīdzības dienests (turpmāk – Dienests) un Slimību profilakses un kontroles centrs (turpmāk – Centrs). Saskaņā ar Ministru kabineta 2009.gada 15.decembra noteikumiem Nr.1480 „Neatliekamās medicīniskās palīdzības dienesta nolikums” sabiedrības veselības apdraudējuma pārvaldīšanas jomā Dienests pilda šādus uzdevumus:1. plāno, organizē un koordinē rīcību sabiedrības veselības apdraudējuma gadījumā un sabiedrības veselības ārkārtas situācijās;
2. metodiski vada un koordinē ārstniecības iestāžu katastrofu medicīnas plānu izstrādi un aktualizēšanu;
3. nodrošina Pasaules Veselības organizācijas (turpmāk – PVO) koordinācijas punkta funkcijas Starptautisko veselības aizsardzības noteikumu (turpmāk – SVAN) darbības jomā;
4. pārstāv Latviju Eiropas Komisijas, PVO un NATO darba grupās un komitejās un citos ar starptautisko sadarbību saistītos pasākumos sabiedrības veselības apdraudējuma jomā, tai skaitā nodrošina Eiropas Savienības Bioloģiskā un ķīmiskā terorisma agrīnās brīdināšanas sistēmas (turpmāk – *RAS-BICHAT*) darbību un kontaktpunkta funkcijas Latvijā;
5. NATO un civilmilitārās sadarbības ietvaros īsteno iesaistāmo Latvijas medicīnisko resursu plānošanu, koordinēšanu un aktualizāciju atbilstoši uzņemošās valsts atbalsta spēju kataloga prasībām;
6. organizē pārrobežu un starpvalstu sadarbību katastrofu medicīnas sistēmas jautājumos;
7. piedalās un organizē treniņu mācības par gatavību rīcībai sabiedrības veselības apdraudējuma gadījumos starpinstitucionālajā un starptautiskajā līmenī.

Savukārt atbilstoši 2012.gada 3.aprīļa Ministru kabineta noteikumiem Nr.241 „Slimību profilakses un kontroles centra nolikums” Centrs veic šādus uzdevumus sabiedrības veselības apdraudējuma pārvaldīšanas jomā:1. nodrošina Eiropas Savienības Agrīnās brīdināšanas un reaģēšanas sistēmas (turpmāk – *EWRS*) darbības uzturēšanu un koordinēšana;
2. nodrošina PVO un Eiropas Slimību profilakses un kontroles centra (turpmāk – *ECDC*) fokālo punktu, kā arī Eiropas epidemioloģiskās uzraudzības sistēmas (turpmāk – *TESSy*) koordinatora pienākumu izpildi;
3. piedalās ārkārtas situāciju pārvaldīšanā un epidēmijas (pandēmijas) draudu novēršanā;

4) nodrošina informācijas apmaiņu, riska novērtējumu un kontroli attiecībā uz jaunajām psihoaktīvajām vielām.Izvērtējot iepriekš minētos Centra un Dienesta uzdevumus, var secināt, ka uzdevumi sabiedrības veselības apdraudējuma pārvaldības jomā ir sadrumstaloti starp Dienestu un Centru. Turklāt tie daļēji pārklājas, resursi netiek izmantoti racionāli un efektīvi, jo sadalīti starp divām iestādēm. Situācijā, kad sabiedrības veselības apdraudējuma pārvaldīšanas uzdevumi un resursi ir sadrumstaloti starp divām iestādēm, ir būtiski apgrūtināta lēmumu pieņemšana un efektīva uzdevumu izpilde. Piemēram, informācijas apritē starptautiskajos tīklos ir iesaistītas divas institūcijas – gan Dienests, gan Centrs. Līdz ar to šo iestāžu funkcijas ne tikai daļēji dublējas, bet arī apgrūtina operatīvas informācijas apriti. Dienests nodrošina PVO koordinācijas punkta funkcijas Starptautisko veselības aizsardzības noteikumu darbības jomā. Pēdējo gadu laikā starptautiskā mērogā sabiedrības veselības apdraudējumi galvenokārt ir saistīti ar infekcijas slimību uzliesmojumu pārvaldīšanu, kā arī ar pieaugošo problēmjautājumu aktualitāti Latvijā un Eiropā, kas saistīti ar jauno psihoaktīvo vielu lietošanas ierobežošanu, un šie jautājumi ir Centra kompetencē, tādēļ arī starptautiskai sadarbībai un ziņošanai būtu jābūt Centra kompetencē.Dienesta darbības mērķis ir īstenot vienotu valsts politiku neatliekamās medicīniskās palīdzības un katastrofu medicīnas jomā. Proti, sniegt nepieciešamo neatliekamo medicīnisko palīdzību pirmsslimnīcas etapā ikdienā un ārkārtas situācijās.Centra darbības mērķis ir īstenot valstī sabiedrības veselības politiku epidemioloģiskās drošības un slimību profilakses apakšjomās, kā arī nodrošināt veselības veicināšanas politikas īstenošanu un koordināciju. Viens no būtiskajiem Centra uzdevumiem ir veikt epidemioloģisko datu analīzi, riska novērtēšanu, piedalīties ārkārtas situāciju pārvaldīšanā un epidēmijas (pandēmijas) draudu novēršanā. Tādējādi arī katastrofu medicīnas sistēmas plānošana pēc būtības atbilst Centra kompetencei. Tas nozīmē, ka Centrs plānos un organizēs valsts un slimnīcu katastrofu medicīnas plānu izstrādi, kā arī gadījumos, kad būs izveidojusies ārkārtas sabiedrības veselības situācija, uzņemsies tās pārvaldību. Savukārt, ārkārtas medicīniskajās situācijās, kad lielam cietušo skaitam nepieciešama neatliekamā medicīniskā palīdzība, operatīvās situācijas pārvaldību uzņemas un arī turpmāk uzņemsies Dienests. Ja ārkārtas medicīniskā situācija būs izveidojusies tikai kādā no ārstniecības iestādēm, to pārvaldīs konkrētās ārstniecības iestādes administrācija, pēc nepieciešamības iesaistot citu nozares institūciju resursus.Papildus ir jāņem vērā, ka patreizējā situācijā, kad sabiedrības veselības apdraudējuma pārvaldīšanā ir iesaistītas divas institūcijas, arī ziņošana ir jānodrošina divām institūcijām, kas var apgrūtināt informācijas apriti starp iesaistītajiem speciālistiem. Neatbilstoša vai neskaidra saziņa var nelabvēlīgi ietekmēt reaģēšanas efektivitāti un atsevišķos gadījumos nevajadzīgi noslogot darbiniekus. Tādēļ reaģēšanas koordinācijai būtu jāietver ātra informācijas apmaiņa, pamatojoties uz sabiedrības veselības riska stingru un neatkarīgu novērtējumu, kas jāpieskaņo valsts vajadzībām un apstākļiem.Ņemot vērā minēto, var secināt, ka šāds valsts pārvaldes iestāžu uzdevumu sadalījums apgrūtina sagatavotību ārkārtas situāciju pārvaldīšanai un ir risks neracionālam un neefektīvam resursu izlietojumam.Nepieciešamību apvienot Dienesta un Centra uzdevumus sabiedrības veselības apdraudējuma pārvaldības gadījumos nosaka arī Eiropas Parlamenta un Padomes lēmums Nr. 1082/2013/ES (2013.gada 22.oktobris) par nopietniem pārrobežu veselības apdraudējumiem un ar ko atceļ Lēmumu Nr. 2119/98/EK, kas nosaka, ka būtu lietderīgi veidot visu starptautisko tīklu darbības nodrošināšanu un pasākumu koordinēšanu un pārvaldīšanu vienas institūcijas pakļautībā. Tas uzlabotu gatavību krīzes pārvarēšanai par jebkāda veida ārkārtas situācijām, kas apdraud sabiedrības veselību un nodrošinātu augstu cilvēku veselības aizsardzības līmeni.Dienesta un Centra reorganizācijas mērķis un būtība ir paaugstināt valsts gatavību ārkārtas situāciju pārvaldīšanai, novērst funkciju dublēšanu un neefektīvu minēto iestāžu rīcībā esošo resursu izmantošanu, uzlabot sadarbību ar starptautiskajiem ārkārtas sabiedrības veselības situāciju brīdināšanas tīkliem, tajā skaitā paaugstināt agrīnās brīdinājuma sistēmas par jaunām psihoaktīvām vielām kapacitāti, nododot Centram tos Dienesta uzdevumus, kas neatbilst Dienesta darbības mērķim.Dienesta un Centra reorganizācija atrisinās visas identificētās problēmas, kā arī tiks izpildīts „Valdības izvirzītās darbības prioritātes 2014.gadā un to īstenošanai plānotie pasākumi” 11.punkta 4.apakšpunkts. |
| 3. | Projekta izstrādē iesaistītās institūcijas | Noteikumu projekta izstrādē iesaistīts Dienests un Centrs. |
| 4. |  Cita informācija | Pēc reorganizācijas, apvienojot divu iestāžu cilvēkresursus, atbrīvosies viena štata vieta, kuru varēs novirzīt jauno psihoaktīvo vielu izplatības ierobežošanas pasākumiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Jebkurš sabiedrības loceklis sabiedrības veselības apdraudējuma gadījumā vai neatliekamā medicīniskā situācijā.
2. Valsts operatīvā medicīniskā komisija, kuras darbības mērķis ir nodrošināt veselības nozares institūciju saskaņotu darbību ārkārtas sabiedrības veselības situācijā.
3. Ārkārtas sabiedrības veselības situācijā iesaistītās institūcijas.
 |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projektam (turpmāk – rīkojums) nav ietekmes uz tautsaimniecību un uzņēmējdarbības vidi.Rīkojumam nav ietekmes uz kopējo administratīvo slogu valstī. Administratīvais slogs kopumā mazināsies, jo tiks novērsta funkciju dublēšanās Centrā un Dienestā un dublējošos darbību veikšana (piemēram, informācijas aprites dublēšanās no divām institūcijām) citām ārkārtas sabiedrības veselības situācijās iesaistītajām institūcijām. |
| 3. | Administratīvo izmaksu monetārs novērtējums | Nav |
| 4. | Cita informācija | Rīkojuma projekts ietekmēs 5 Dienesta darbiniekus, kas iesaistīti rīcību plānošanā un koordinēšanā sabiedrības veselības apdraudējuma gadījumā un sabiedrības veselības pasākumu pārvaldīšanā, katastrofu medicīnas sistēmas plānošanā, PVO koordinācijas punkta funkciju SVAN darbības jomā, Eiropas Savienības Bioloģiskā un *RAS-BICHAT* darbības un kontaktpunkta funkcijas Latvijā nodrošināšanā.Minētie darbinieki ar šā gada 1.oktobri uzsāks darbu Centrā, tajā skaitā 4.0 slodzes tiek plānotas iepriekšminētā darba veikšanai (sabiedrības veselības apdraudējuma koordinēšana), bet 1.0 slodze – darbam ar jauno psihoaktīvo vielu izplatības un kontroles pasākumu veikšanu.Ņemot vērā to, ka šie darbinieki ir iesaistīti arī 2015.gada pirmās puses Latvijas prezidentūras pasākumu nodrošināšanā un ir iesaistīti arī starptautiskajā sadarbībā, Centram tiks nodoti arī resursi, kas nepieciešami minēto pasākumu nodrošināšanai.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2014.gads** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **50 016 189** | **0** | **0** | **0** | **0** |
| 1.1. valsts pamat­bu­džets, tai skaitā ieņēmumi no maksas pakalpojumiem un citi pašu ieņēmumi | 50 016 189569 660 | 00 | 00 | 00 | 00 |
| 1.1.1. VM budžeta apakšprogramma 39.04.00 (Dienests) | 47 160 712555 945 | -22 5730 | -87 5000 | -87 5000 | -87 5000 |
| 1.1.2. VM budžeta programmā 96.00.00 (Dienests) | 17 844 | -1 688 | 0 | 0 | 0 |
| 1.1.3. VM budžeta apakšprogramma 46.03.00 (Centrs) | 2 784 73513 715 | 22 5730 | 87 5000 | 87 5000 | 87 5000 |
| 1.1.4. VM budžeta programmā 96.00.00 (Centrs) | 52 898 | 1 688 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **50 016 189** | **0** | **0** | **0** | **0** |
| 2.1. valsts pamatbudžets | 50 016 189 | 0 | 0 | 0 | 0 |
| 2.1.1. VM budžeta apakšprogramma 39.04.00 (Dienests) | 47 160 712 | -22 573 | -87 500 | -87 500 | -87 500 |
| 2.1.2. VM budžeta programmā 96.00.00 (Dienests) | 17 844 | -1 688 | 0 | 0 | 0 |
| 2.1.3. VM budžeta apakšprogramma 46.03.00 (Centrs) | 2 784 735 | 22 573 | 87 500 | 87 500 | 87 500 |
| 2.1.4. VM budžeta programmā 96.00.00 (Centrs) | 52 898 | 1 688 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| **3. Finansiālā ietekme:** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši likumam „Par valsts budžetu 2014.gadam”: 1) Dienestam piešķirtais finansējums budžeta programmas 39.00.00 „Specializētās veselības aprūpes nodrošināšana” apakšprogrammā 39.04.00 „Neatliekamā medicīniskā palīdzība” ir 47 160 712 EUR, tai skaitā dotācija no vispārējiem ieņēmumiem 46 604 767 EUR un ieņēmumi no maksas pakalpo­jumiem un citi pašu ieņēmumi 555 945 EUR. Izdevumi 47 160 712 EUR, tai skaitā:uzturēšanas izdevumi 46 894 663 EUR, tai skaitā atlīdzība 33 633 664 EUR (tai skaitā atalgojums 27 039 284 EUR), preces un pakalpojumi 13 260 999 EUR; kapitālie izdevumi 266 049 EUR.2014.gada jūlijā, ņemot vērā ar Finanšu ministrijas 04.04.2014 rīkojumu Nr.164 un 30.05.2014. rīkojumu Nr.260 papildus piešķirto finansējumu, apakšprogrammā 39.04.00 „Neatliekamā medicīniskā palīdzība”:Resursi izdevumu segšanai 47 228 798 EUR, tai skaitā: dotācija 46 604 767 EUR, ieņēmumi no maksas pakalpo­jumiem un citi pašu ieņēmumi 555 945 EUR, valsts budžeta transferti 68 086 EUR.Izdevumi 47 237 209 EUR, tai skaitā:uzturēšanas izdevumi 46 966 079 EUR, tai skaitā atlīdzība 33 633 664 EUR (tai skaitā atalgojums 27 039 284 EUR), preces un pakalpojumi 13 332 415 EUR; kapitālie izdevumi 271 130 EUR.Finansēšana: maksas pakalpojumu un citu pašu ieņēmumu naudas līdzekļu atlikums 8 411 EUR.Dienesta finansējums budžeta programmā 96.00.00 „Latvijas preziden­tūras Eiropas Savienības Padomē 2015.gadā sagatavošana un nodrošināšana”:Resursi izdevumu segšanai (dotācija) 17 844 EUR Izdevumi 17 844 EUR, tai skaitā:atlīdzība 12 066 EUR (tai skaitā atalgojums 9762 EUR), preces un pakalpojumi 5778 EUR.2) Centram piešķirtais finansējums budžeta programmas 46.00.00 „Veselības nozares uzraudzība” apakšprogrammā 46.03.00 „Slimību profilakses nodrošināšana” ir 2 784 735 EUR, tai skaitā dotācija no vispārējiem ieņēmumiem 2 771 020 EUR un ieņēmumi no maksas pakalpojumiem un citi pašu ieņēmumi 13 715 EUR.Izdevumi 2 784 735 EUR, tai skaitā:uzturēšanas izdevumi 2 702 875 EUR, tai skaitā atlīdzība 2 039 590 EUR (tai skaitā atalgojums 1 623 653 EUR), preces un pakalpojumi 663 285 EUR; kapitālie izdevumi 81 860 EUR.Centra finansējums budžeta programmā 96.00.00 „Latvijas preziden­tūras Eiropas Savienības Padomē 2015.gadā sagatavošana un nodrošināšana”:Resursi izdevumu segšanai (dotācija) 52 898 EUR Izdevumi 52 898 EUR, tai skaitā:atlīdzība 30 162 EUR (tai skaitā atalgojums 24 405 EUR), preces un pakalpojumi 22 736 EUR.Atbilstoši Ministru kabinetā 2014.gada 18.martā apstiprinātajai budžeta bāzei 2015.-2017.gadam (protokols Nr.17, 44.§): 2015.gadam:1) Dienestam budžeta apakšprogrammā 39.04.00 „Neatliekamā medicīniskā palīdzība”:Resursi izdevumu segšanai 46 669 252 EUR, tai skaitā dotācija no vispārējiem ieņēmumiem 46 113 307 EUR un ieņēmumi no maksas pakalpojumiem un citi pašu ieņēmumi 555 945 EUR. Izdevumi 46 669 252 EUR, tai skaitā:uzturēšanas izdevumi 46 404 952 EUR, tai skaitā atlīdzība 33 368 598 EUR (tai skaitā atalgojums 26 825 655 EUR), preces un pakalpojumi 13 036 354 EUR; kapitālie izdevumi 264 300 EUR.2) Centram budžeta apakšprogrammā 46.03.00 „Slimību profilakses nodrošināšana”:Resursi izdevumu segšanai 2 943 259 EUR, tai skaitā dotācija no vispārējiem ieņēmumiem 2 929 544 EUR un ieņēmumi no maksas pakalpojumiem un citi pašu ieņēmumi 13 715 EUR.Izdevumi 2 943 259 EUR, tai skaitā:uzturēšanas izdevumi 2 861 399 EUR, tai skaitā atlīdzība 2 049 951 EUR (tai skaitā atalgojums 1 632 037 EUR), preces un pakalpojumi 811 448 EUR; kapitālie izdevumi 81 860 EUR.Budžeta programmā 96.00.00 apstiprinātajā budžeta bāzē 2015.gadam Dienestam un Centram finansējums nav paredzēts.2016.gadam:1) Dienestam budžeta apakšprogrammā 39.04.00 „Neatliekamā medicīniskā palīdzība”:Resursi izdevumu segšanai 48 716 856 EUR, tai skaitā dotācija no vispārējiem ieņēmumiem 48 160 911 EUR un ieņēmumi no maksas pakalpojumiem un citi pašu ieņēmumi 555 945 EUR. Izdevumi 48 716 856 EUR, tai skaitā:uzturēšanas izdevumi 48 453 360 EUR, tai skaitā atlīdzība 35 477 754 EUR (tai skaitā atalgojums 28 532 353 EUR), preces un pakalpojumi 12 975 606 EUR; kapitālie izdevumi 263 496 EUR.2) Centram budžeta apakšprogrammā 46.03.00 „Slimību profilakses nodrošināšana”:Resursi izdevumu segšanai 2 744 056 EUR, tai skaitā dotācija no vispārējiem ieņēmumiem 2 730 341 EUR un ieņēmumi no maksas pakalpojumiem un citi pašu ieņēmumi 13 715 EUR.Izdevumi 2 744 056 EUR, tai skaitā:uzturēšanas izdevumi 2 662 196 EUR, tai skaitā atlīdzība 2 049 951 EUR (tai skaitā atalgojums 1 632 037 EUR), preces un pakalpojumi 612 245 EUR; kapitālie izdevumi 81 860 EUR.2017.gadam:1) Dienestam budžeta apakšprogrammā 39.04.00 „Neatliekamā medicīniskā palīdzība”:Resursi izdevumu segšanai 48 716 856 EUR, tai skaitā dotācija no vispārējiem ieņēmumiem 48 160 911 EUR un ieņēmumi no maksas pakalpojumiem un citi pašu ieņēmumi 555 945 EUR. Izdevumi 48 716 856 EUR, tai skaitā:uzturēšanas izdevumi 48 453 360 EUR, tai skaitā atlīdzība 35 477 754 EUR (tai skaitā atalgojums 28 532 353 EUR), preces un pakalpojumi 12 975 606 EUR; kapitālie izdevumi 263 496 EUR.2) Centram budžeta apakšprogrammā 46.03.00 „Slimību profilakses nodrošināšana”:Resursi izdevumu segšanai 2 744 056 EUR, tai skaitā dotācija no vispārējiem ieņēmumiem 2 730 341 EUR un ieņēmumi no maksas pakalpojumiem un citi pašu ieņēmumi 13 715 EUR.Izdevumi 2 744 056 EUR, tai skaitā:uzturēšanas izdevumi 2 662 196 EUR, tai skaitā atlīdzība 2 049 951 EUR (tai skaitā atalgojums 1 632 037 EUR), preces un pakalpojumi 612 245 EUR; kapitālie izdevumi 81 860 EUR.Dienesta augstāk minēto funkciju izpildi nodrošina personāls, kas nodarbināts 5 amata vietās. Papildus tiek organizētas dežūrspeciālistu mājas dežūras ārpus Dienesta noteiktā darba laika ārkārtas sabiedrības veselības apdraudējuma situācijām, kā arī komandējumi starptautiskās sadarbības nodrošināšanai. Bez tam no augstāk minēto funkciju veicējiem divi nodarbinātie ir iesaistīti kā eksperti Latvijas prezidentūras Eiropas savienības Padomē sagatavošanai un nodrošināšanai, līdz ar to 2014.gada otrajā pusgadā plānotas ekspertiem paredzētās piemaksas no programmas 96.00.00 finansējuma.Ministru kabineta rīkojuma projekts „Par Neatliekamās medicīniskās palīdzības dienesta un Slimību profilakses un kontroles centra reorganizāciju” paredz, ka ar 2014.gada 1.oktobri Centram tiek nodoti atsevišķi Dienesta uzdevumi sabiedrības veselības apdraudējuma jomā – katastrofu medicīnas sistēmas plānošana un uzraudzība un starptautisko veselības aizsardzības noteikumu koordinācija. Līdz ar uzdevumu nodošanu Centram tiks nodotas Dienesta Katastrofu medicīnas gatavības plānošanas un koordinācijas nodaļas 5 amata vietas ar finansējumu, no kurām 4 amata vietas tiek plānotas sabiedrības veselības apdraudējuma koordinēšanas uzdevumu veikšanai, bet 1 amata vieta – jauno psihoaktīvo vielu izplatības kontroles pasākumu veikšanai. Tiks nodoti arī minētajām amata vietām dienesta komandējumiem paredzētie līdzekļi, kā arī 2014.gadam paredzētie līdzekļi piemaksām Latvijas prezidentūras Eiropas savienības Padomē sagatavošanai un nodrošināšanai iesaistītajiem darbiniekiem no budžeta programmas 96.00.00.Līdzekļu aprēķins atlīdzībai 5 amata vietām 3 mēnešiem un gadam atbilstoši amatu sadalījumam:*euro*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Amats  | Saimeun līme­nis | Kval. kate­gorija | Amat­algu grupa | Amat­alga  | Pie­­maksa 20% | Atalgo-jums3 mēn. (1100 k) | Atlīdzība 3 mēn. (1000 k) | Atalgo-jumsgadam (1100 k) | Atlīdzība gadam (1000 k) |
| 1 | 2 | 3 | 4 | 5 | 6 | 7=(5+6)×3 | 8=7×1,2359 | 9=7×4 | 10=8×4 |
|  Nodaļas  vadītājs | 36 IV | 3 | 12 | 1420,03 | 284,00 | 5 112 | 6 318 | 20 448 | 25 272 |
|  Nodaļas vadītāja  vietnieks | 36 III | 3 | 11 | 953,32 | 0 | 2 860 | 3 535 | 11 440 | 14 139 |
|  Vecākais speciālists | 35 II | 3 | 9 | 924,87 | 184,97 | 3 330 | 4 115 | 13 320 | 16 462 |
|  Vecākais speciālists | 35 II | 3 | 9 | 853,72 | 170,74 | 3 073 | 3 798 | 12 292 | 15 192 |
|  Vecākais speciālists | 36 II | 3 | 9 | 811,04 | 162,21 | 2 920 | 3 609 | 11 680 | 14 435 |
| **KOPĀ** |  |  |  |  |  | **17 295** | **21 375** | **69 180** | **85 500** |

Līdzekļu aprēķins atbilstoši komandējumu plānam 2014.gada 4.ceturksnī: 1. Stokholma, Zviedrija (oktobris): 1 dalībnieks, 4 dienas, dienas nauda 40 EUR × 4 = 160 EUR, viesnīcas un ceļa izdevumus sedz uzaicinātājs;2. Itālija (novembris): 1 dalībnieks, 3 dienas, dienas nauda 46 EUR × 3 = 138 EUR, viesnīcas un ceļa izdevumus sedz uzaicinātājs;3. Luksemburga (novembra beigas): 1 dalībnieks, 2 dienas, dienas nauda 40 EUR × 2 = 80 EUR, pārējie komandējuma izdevumi 370 EUR, kopā 450 EUR (aprēķināts pēc analoga brauciena izmaksām š.g. jūnijā);4. Luksemburga (decembra sākums): 1 dalībnieks, 2 dienas, dienas nauda 40 EUR × 2 = 80 EUR, pārējie komandējuma izdevumi 370 EUR, kopā 450 EUR.Kopā: (160 + 138 + 450×2) EUR = **1198 EUR**.Kopējais 3 mēnešu (oktobris-decembris) finansējums 5 amata vietām, tai skaitā piemaksa 20% apmērā 4 amata vietām par dežūrspeciālistu mājas dežūrām, kā arī līdzekļi šo darbinieku ārvalstu komandējumu nodrošināšanai tiks nodotas Centram **22 573 EUR** apmērā, tai skaitā sadalījumā pa izdevumu kodiem atbilstoši ekonomiskajām kategorijām:1000 kods *atlīdzība* – 21 375 EUR;1100 kods *atalgojums* – 17 295 EUR;2100 kods *komandējumi* – 1198 EUR.Atbilstoši tiks samazināti ieņēmumi no dotācijas no vispārējiem ieņēmumiem un izdevumi budžeta apakšprogrammā 39.03.00 „Neatliekamā medicīniskā palīdzība” un palielināti ieņēmumi no dotācijas no vispārējiem ieņēmumiem un izdevumi budžeta apakšprogrammā 46.03.00 „Slimību profilakses nodrošināšana”.Līdzekļu aprēķins Latvijas prezidentūras ES Padomē sagatavošanā deleģētajiem darbiniekiem 2014.gada 3 mēnešiem, tai skaitā:1. piemaksas:1 darba grupas vadītāja vietnieks – 247,58 EUR,1 eksperts – 207,74 EUR(saskaņā ar Valsts kancelejas izstrādātajām *Latvijas prezidentūras Eiropas Savienības Padomē personāla piesaistes un motivēšanas vadlīnijām* 2014.gada otrajā pusgadā augstas darba intensitātes gadījumā).Kopā piemaksas (1100 kods):(247,58 + 207,74) EUR × 3 mēn. = **1366 EUR**Kopā atlīdzība (1000 kods):1366 EUR × 1,2359 = **1688 EUR**.2. komandējumi saistībā ar Latvijas prezidentūras ES Padomē sagatavošanu, kas tiek apmaksāti no programmas 96.00.00, jau ir veikti š.g. pirmajā pusgadā, tāpēc līdzekļi netiks pārcelti.Atbilstoši tiks samazināti ieņēmumi no dotācijas no vispārējiem ieņēmumiem un izdevumi Dienestam un palielināti ieņēmumi no dotācijas no vispārējiem ieņēmumiem un izdevumi Centram budžeta programmā 96.00.00 „Latvijas preziden­tūras Eiropas Savienības Padomē 2015.gadā sagatavošana un nodrošināšana”, bet programmas 96.00.00 kopējie ieņēmumi un izdevumi līdz ar to nemainīsies.2015.gadā un turpmāk 5 amata vietu uzturēšanai, tai skaitā nodrošinot piemaksu 20% apmērā 4 amata vietām par dežūrspeciālistu mājas dežūrām, kā arī līdzekļus šo darbinieku dienesta komandējumiem, tiks pārdalīti līdzekļi no Dienesta uz Centru **87 500 EUR** apmērā,tai skaitāsadalījumā pa izdevumu EKK:1000 kods *atlīdzība* – 85 500 EUR;1100 kods *atalgojums* – 69 180 EUR;2100 kods *komandējumi* – 2 000 EUR(aprēķins: 400 EUR(1 komandējuma vid.izmaksa) × 5 komandējumi = 2000 EUR). Atbilstoši tiks samazināti ieņēmumi no dotācijas no vispārējiem ieņēmumiem un izdevumi budžeta apakšprogrammā 39.03.00 „Neatliekamā medicīniskā palīdzība” un palielināti ieņēmumi no dotācijas no vispārējiem ieņēmumiem un izdevumi budžeta apakšprogrammā 46.03.00 „Slimību profilakses nodrošināšana”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Lai realizētu minēto uzdevumu un 5 amata vietu nodošanu no Dienesta Centram 2014.gadā, Veselības ministrija iesniegs priekšlikumu apropriācijas pārdalei starp nozares valsts budžeta programmām un apakšprogrammām Ministru kabineta 2010.gada 16.marta noteikumu Nr.256 „Noteikumi par kārtību, kādā ministrijām un citām centrālajām valsts iestādēm tiek veikta apropriācijas pārdale starp programmām, apakšprog­rammām un izdevumu ekonomiskās klasifikācijas kodiem” noteiktajā kārtībā.Turpmākajiem gadiem atbilstošā pārdale tiks iestrādāta nozares budžetā likumprojekta „Par valsts budžetu 2015.gadam” un likumprojekta „Par vidēja termiņa budžeta ietvaru 2015., 2016. un 2017.gadam” sagatavošanas gaitā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Līdz 2014.gada 1.oktobrim nepieciešams veikt grozījumus Ministru kabineta 2009.gada 15.decembra noteikumos Nr.1480 „Neatliekamās medicīniskās palīdzības dienesta nolikums” un Ministru kabineta 2012.gada 3.aprīļa noteikumos Nr.241 ”Slimību profilakses un kontroles centra nolikums”, lai precizētu abu iepriekšminēto valsts pārvaldes iestāžu uzdevumus.Nepieciešams sagatavot arī grozījumus vairākos saistošajos normatīvajos aktos, precizējot Dienesta un Centra uzdevumus:1. Epidemioloģiskās drošības likums;
2. Ministru kabineta 2011.gada 13.decembra noteikumi Nr.948 „Katastrofu medicīnas sistēmas organizēšanas noteikumi”;
3. Ministru kabineta 2011.gada 13.decembra noteikumi Nr.956 „Valsts operatīvās medicīniskās komisijas nolikums”;
4. Ministru kabineta 2010.gada 16.novembra noteikumi Nr.1050 „Sabiedrības veselības aizsardzības pasākumu veikšanas kārtība”;
5. Ministru kabineta 2007.gada 26.jūnija noteikumi Nr.417 „Par Starptautiskajiem veselības aizsardzības noteikumiem”;
6. Valsts katastrofu medicīnas plāns, apstiprināts ar 17.01.2013. Veselības ministrijas rīkojumu Nr.6.
 |
| 2. | Atbildīgā institūcija | Veselības ministrija |
| 3. | Cita informācija | Nav |

**Anotācijas V sadaļa – projekts šo jomu neskar.**

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība patreizējā projekta izstrādē nav bijusi, jo tiesību akts nerada tiešu ietekmi uz sabiedrību, vien nosaka uzdevumu pārvaldi starp institūcijām veselības nozares ietvaros. |
| 2. | Sabiedrības līdzdalība projekta izstrādē | Konsultācijas ar sabiedrības pārstāvjiem noteikumu projekta izstrādes procesā nav notikušas. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Dienests un Centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts paredz sašaurināt Dienesta pārvaldes funkcijas (uzdevumi – katastrofu medicīnas sistēmas plānošana un uzraudzība un Starptautisko veselības aizsardzības noteikumu koordinācija – tiek nodoti Centram); attiecīgi rīkojuma projekts paplašina Centra uzdevumus.Rīkojuma projekts ietekmē Dienesta cilvēkresursus. Dienests, vienlaicīgi ar uzdevumu nodošanu Centram, nodod arī cilvēkresursus – Dienesta Katastrofu medicīnas gatavības plānošanas un koordinācijas nodaļas 5 darbiniekus/slodzes, kuru amata pienākumi ir saistīti ar augstāk minēto uzdevumu veikšanu, kā arī darbam ar jauno psihoaktīvo vielu izplatības un kontroles pasākumu veikšanu.Saistībā ar rīkojuma projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav |

**Veselības ministra vietā**

**Ministru prezidente Laimdota Straujuma**

17.07.2014. 16:56

3 644

Inga Liepiņa

Sabiedrības veselības departamenta

Vides veselības nodaļas vecākā eksperte

tālr.67876080

Inga.Liepina@vm.gov.lv